hotchpotch/miracl-hf-unified huggingface dataset:
Amatsoninlilja
Amatsoninlilja ("Eucharis amazonica") on narsissikasveihin ("Amaryllidaceae") kuuluva valkokukkainen huonekasvi. Kasvi on myrkyllinen ja pieninä määrinä aiheuttaa mahan ärtymistä. Suurien määrien oireina on vapina ja kouristuksia. Jos kasvin sipulia tai suuria määriä muita kasvin osia on syöty, suositellaan otettavaksi lääkehiiltä.
Obsession (Blue Systemin albumi)
Obsession on Blue Systemin albumi vuodelta 1990.
Albumilla on Dieterin kehittelemä ensimmäinen instrumentaali, tunnelmallinen "Behind the Silence". Uutta on myös naistaustalaulaja kappaleen "Love Is Such a Lonely Sword" kertosäkeessä. Tämä on järjestely, jota Dieter käytti myös monilla muillakin tulevilla Blue Systemin albumeilla. Levyllä on myös kaksi sambatyylistä kappaletta, "Two Hearts Beat As One" ja "I’m the Pilot of Your Love", jotka myös kuulostavat huomattavasti samanlaisilta toistensa kanssa.
Levy aloitti 90-luvun Blue Systemin kohdalla, ja levyn äänimaailma on suurimmaksi osaksi sen mukainen. Kappaleet kuulostavat "uusilta" ja tuoreilta, sekä nissä on raittiin henkäyksen tuntua. Tästä kielii osaksi myös levyn kansitaiteeseen kuuluva kuva, jossa flyygeli on sijoitettu meren rannalle auringonnousun aikaan. Albumiin sisältyy vihkonen, jossa Dieter kertoo saksaksi albumin kappaleista ja sen teosta sekä historiasta yleensä.
Albumi ei menestynyt aivan aiempien julkaisujen tavoin, ja siltä ei noussut yhtään ”hittiä”. Siitä huolimatta se on vielä nykyäänkin yksi monien ihailioiden suosikkialbumeista.
Shane Summers
Shane Lister Summers (23. kesäkuuta 1936 Rossett, Denbighshire, Wales – 1. kesäkuuta 1961 West Kingsdown, Kent) oli brittiläinen moottoriurheilija. Hän osallistui seitsemään MM-sarjan ulkopuoliseen Formula 1 -kilpailuun Cooperilla parhaana tuloksenaan neljäs sija Lontoon kilpailusta. Summers kuoli Silver City Trophy -kilpailun harjoituksissa Brands Hatchin radalla, kun hän pyörähti ja törmäsi autollaan betoniseinään varikon sisääntulossa märällä radalla. Summersin isä oli poliitikko Spencer Summers. Summersia ei pidetä virallisena F1-kuljettajana, koska hän ei kilpaillut pääsarjassa.
Kaappari (elokuva)
Kaappari on vuonna 2013 ensi-iltansa saanut Aleksi Mäkelän ohjaama suomalainen elokuva. Se perustuu vuoden 1978 Oulun lentokonekaappaukseen, jossa liikemies Aarno Lamminparras kaappasi aseella uhaten Oulusta Helsinkiin matkalla olleen Finnairin Caravelle-lentokoneen matkustajineen ja miehistöineen. Elokuvan ensi-ilta oli 18. tammikuuta 2013. Elokuvassa käytetään ruotsalaisen Le Caravelle -klubin omistamaa Caravelle-lentokonetta, joka on maalattu Finnairin väreihin.
Bisneksissään epäonnistunut oululainen liikemies Aarno Lamminparras on hankalan paikan edessä: Lamminpartaan maine on tahriintunut liiketoimien epäonnistumisten myötä ja hän on hyvin katkera koko yhteiskunnalle. Pitkä avioliitto on rakoilemassa sekin vaimon kyllästyttyä miehensä vuoristoratamaiseen tunne-elämään ja viime aikojen toivottomaan lamaantumiseen. Aarno on menettänyt kiinnostuksensa kaikkeen. Vaimonsa puoliksi pakottamana Aarno lähtee kuitenkin työnhakumatkalle Helsinkiin, tarkoituksenaan aloittaa uusi elämä.
Tuloverolaki
Tuloverolaki (, ) on Suomessa yhteiskunnallinen laki, jonka säännöksillä eduskunta päättää, miten tulonsaajia verotetaan saamastaan tulosta.
Nepetalaktoni
Nepetalaktoni on orgaaninen yhdiste, joka eristettiin ensimmäisenä aitokissanmintusta ("Nepeta cataria"). Yhdistettä on aitokissanmintusta haihtuvassa öljyssä, ja se vaikuttaa väliaikaisesti kissojen käyttäytymiseen. Nepetalaktoni on rakenteeltaan kaksirenkainen terpenoidi ja samaten isopreenistä, syklopentaanista ja laktonista johdettu kymmenhiilinen yhdiste. Nepetalaktoni on sekä vaikutuksiltaan että rakenteeltaan samantapainen kuin valeporaatit, jotka myös vaikuttavat mielialaan ja käyttäytymiseen. Nepetalaktonilla on muutamia tunnettuja isomeerejä. Nepetalaktoni toimii semiokemikaalina eräillä hyönteisillä.
Nepetalaktoni havaittiin 1941, kun se oli eroteltu aitokissanmintusta höyrytislauksella. Nepetalaktonia on havaittu aitokissanmintun lisäksi rusokuusaman puuaineksessa, jonka lastuista tehdään kissoille leluja. Nepetalaktonia esiintyy myös puolanmintussa ("Mentha pulegium").
4aα,7α,7aα-nepetalaktoni on aitokissanmintun vaikuttava ainesosa, ja sillä on kissoissa tyypillisiä vaikutuksia. Se vaikuttaa noin 80 % kissoista; herkkyys riippuu perimästä. Yhdiste kulkeutuu höyrynä hajuepiteeliin, jonka kautta vaikutukset välittyvät. Nepetalaktonilla on ihmiseen lievä sedatiivinen, lihaksia rentouttava, kuumetta alentava ja antibakteerinen vaikutus. Korkeilla annoksilla sillä on emeettinen eli oksentamisen aiheuttava vaikutus. Yhdiste vaikuttaa myös joihinkin hyönteisiin; se karkottaa torakat ja hyttyset.
Ed Reed
Edward Earl Reed Jr. (s. 11. syyskuuta 1978, St. Rose, Louisiana) on yhdysvaltalainen amerikkalaisen jalkapallon pelaaja, pelipaikaltaan takapuolustaja. Hän pelaa tällä hetkellä NFL-liigan Baltimore Ravensissa.
Baltimore Ravens varasi Miamin yliopistossa pelanneen Reedin vuoden 2002 NFL:n varaustilaisuudessa, ensimmäisen kierroksen 24. pelaajana.
Reed on urallaan valittu NFL:n tähdistöotteluun Pro Bowliin seitsemän kertaa. Hänet tunnetaan erityisesti sytötönkatkoistaan, joita hänellä on urallaan yhteensä 56. Reed muodostaa pelätyn Ravensin puolustuksen ytimen yhdessä sisemmän tukimiehen Ray Lewisin kanssa.
Joe Staley
Joe Staley (s. 30. elokuuta 1984, Rockford, Michigan) on yhdysvaltalainen amerikkalaisen jalkapallon pelaaja, pelipaikaltaan hyökkäyksen linjamies. Hän pelaa tällä hetkellä NFL-liigan San Francisco 49ersissa.
Keski-Michiganin yliopiston joukkueessa pelannut Staley varattiin vuoden 2007 NFL:n varaustilaisuuden ensimmäisellä kierroksella, koko tilaisuuden 28. pelaajana. Ennen tilaisuutta hän oli väläyttänyt atleettisuuttaan, juoksemalla NFL:n pelaajavertailussa 40 jaardin testissä linjamiehelle erinomaisen ajan 4,7 sekuntia.
Staley teki ennen kautta 2009 49ersin kanssa kuuden vuoden jatkosopimuksen, joka pitää hänet joukkueessa kauden 2017 loppuun saakka. Hänet valittiin NFC-konferenssin joukkueeseen vuoden 2011 tähdistöotteluun Pro Bowliin.
Staleyllä on hyökkäyksen linjamiehelle harvinaisesti NFL-urallaan sekä tehty maali että vastaanotettu syöttö. Maali tuli kaudella 2008 ottelussa New York Jetsiä vastaan 49ersin vastaanottajan Jason Hillin rähmättyä pallon maaliviivalla, josta Staley onnistui sen poimimaan. Vastaanotettu syöttö tuli kaudella 2011, pelinrakentaja Alex Smithin heitettyä hänelle 17 jaardin arvoisesti, ottelussa Cleveland Brownsia vastaan.
Staleylla on oma internet-ohjelmansa, ""The Joe Show"", jossa hän humoristisesti haastattelee muita 49ersin pelaajia.
SS Shark
SS Shark oli Irlannin laivaston miinalaiva.
Aluksen valmisti Grimsbyssä The Great Grimsby Company Co-operative Box and Fish Carrying Company, ja se valmistui lokakuussa 1891 Steam Trawling Company of Bostonille "SS Sharkiksi" nimettynä kalastusaluksena. Omistajayhtiö vaihtoi nimensä myöhemmin Boston Deep Sea Fishing & Ice Companyksi. Alus myytiin 1913 F. Palmerille Bostoniin ja edelleen 1925 S. Palmerille Ringaskiddyyn Corkiin, jolloin sen kotisatamaksi rekisteröitiin seuraavana vuonna Cork ja omistajiksi Palmer Bros. Alusta käytettiin erityisesti pelastamaan tavaraa "SS Celticistä", joka oli uponnut 9. joulukuuta 1928 Roche's Pointin edustalla.
Puolustusministeriö lunasti aluksen 8. lokakuuta 1940, ja se otettiin samana päivänä laivastopalvelukseen miinalaivana. Sen ensimmäisenä päällikkönä oli luutnantti D. Carroll. Alus myytiin 9. syyskuuta 1952 romutettavaksi Haulbowline Industriesille Passage Westiin Corkiin.
Back for the Attack
Back for the Attack on yhdysvaltalaisen glam metal -yhtye Dokkenin neljäs studioalbumi. Albumin julkaisi Elektra Records vuonna 1987.
Albumi on Dokkenin myydyin, ja se sisältää mm. hitit "Dream Warriors" ja "Mr. Scary". "Back for the Attack" oli yhtyeen viimeinen studioalbumi ennen vuoden 1995 Dysfunctionalia, ja viimeinen ennen Dokkenin hajoamista. Yhtye hajosi albumia seuranneen kiertueen jälkeen, ja teki paluun vuonna 1993.
Albumi nousi Yhdysvaltain albumilistoilla parhaimmillaan 13:nneksi. Levy saavutti Yhdysvalloissa platinarajan myytyään yli miljoona kopiota.
Isaalt
Isaalt tai Isallt oli Irlannin laivaston kolmimastoinen puurunkoinen kuunari, jota käytettiin koululaivana joulukuusta 1940 toukokuuhun 1945.
Kolmimastoisen puurunkoisen kuunari valmisti D. Williams Portmadocissa itselleen. Alus valmistui helmikuussa 1909. Se rekisteröitiin 1918 Sutcliffe and Companylle, joka myi sen edelleen 1921 rouva M. A. Cadgonille Cape Cleariin Corkiin. Kotisatamaksi merkittiin Skibbereen.
Puolustusministeriö osti aluksen joulukuussa 1940 ja se aloitti laivastossa koululaivana. Messrs Kaar, Kinsella and O'Reilly osti aluksen toukokuussa 1945. Se myytiin 1947 elokuvantekoon. Alus upposi 4.-5. joulukuuta samana vuonna Wicklow Headin edustalla.
Keskiyön pako (vuoden 1990 elokuva)
Keskiyön pako ("Midnight Ride") on vuonna 1990 saanut yhdysvaltalainen toiminta-/kauhuelokuva, jonka pääosassa nähdään Michael Dudikoff.
"Video-oppaassa" vuodelta 1994 Bello Romano antoi elokuvan runsaat kolme minuuttia lyhennetylle VHS-versiolle kaksi tähteä viidestä, mikä vastaa sanallista arviota ”keskinkertainen”.
Martha (nimi)
Martha tai Marta () on naisen etunimi, heprealaisperäisen Martta-nimen vastine muun muassa kreikassa, latinassa, englannissa ja skandinaavisissa kielissä..
Suomessa nimi Martha on heinäkuuhun 2017 mennessä annettu 1130 ja Marta 1399 henkilölle.. Suomessa nimen tavallisempi mukaelma on kuitenkin Martta. Martan nimipäivä on suomen­ruotsalaisen kalenterin mukaan 26. heinäkuuta; suomen­kielisessä kalenterissa nimi on samalla päivällä muodossa Martta.
Dystopia (täsmennyssivu)
Dystopia tarkoittaa seuraavia asioita:
The Book of Mormon (musikaali)
The Book of Mormon on yhdysvaltalainen musikaali, joka satirisoi uskontoa. Sen tekijäryhmä, Trey Parker, Robert Lopez ja Matt Stone. Trey Parker ja Matt Stone ovat aiemmin luoneet mm. menestysanimaation "South Park".
Tarina kertoo kahdesta nuoresta mormonista, jotka lähetetään Ugandaan lähetystyöhön. Naiivit nuorukaiset levittävät esitteitään samalla kun ugandalaisia uhkaavat köyhyys, nälkä ja aids.
Esityksen tekemiseen meni seitsemän vuotta, ennen kuin se maaliskuussa 2011 sai ensi-iltansa Broadwaylla.
Pääosia näyttelevät Josh Gad ja Andrew Rannells. Musikaali on saanut yhdeksän Tony-palkintoa.
Kolmas tie
Kolmas tie viittaa erilaisiin poliittisiin näkökulmiin jotka yrittävät yhteensovittaa näennäisesti vasemmisto-oikeisto-vastakkainasettelussa vasemmistolaista ja oikeistolaista politiikkaa rakentamalla erilaisia synteesejä oikeiston talousnäkemyksista ja vasemmiston yhteiskunnallisista näkemyksistä tai olemaan vaihtoehto kapitalismin ja kommunismin tai sosiaalidemokratian ja uusliberalismin välillä.
Kolmas tie on poliittiseen kirjoon kuuluva poliittinen ryhmä. Se ei siis ole yhtenäinen aate tai liike, vaan sisältää useita eri ideologisia suuntauksia.
Kolmas tie haluaa muuttaa kansakunnan osuutta maailmanpoliitiikassa. Nykyistä tilannetta ei enää haluta sellaiseksi että siinä voisi esiintyä niin puhtaita markkinoita. Kolmannen tien politiikkassa valtiovallalla on mukana mahdollisuus osallistua merkittävästi kansalaisyhteiskunnan uudistamiseen. Kolmas tie eroaa perinteisestä vasemmistosta siten että se käsittää kansalaisaktivismin vähentymisen ja lain kunnioituksen vähenemisen uhkakuvan olevan totta. Valtiovalta voi tarttua suoraan kyseisiin asioihin uudistamalla yhteiskuntaa. Yhteiskuntatason huomioon ottaminen näyttäisi joidenkin tahojen mukaan olevan vastoin globalisaation aiheuttamia muutoksia. Kolmannen tien malli eroaa huomattavasti sosiaalidemokratiasta ja uusliberalismista.
Kolmannen tien pääideologina pidetään sosiologi Anthony Giddensiä.
Kristoffer Polaha
Kristoffer Jon ”Kris” Polaha (s. 18. helmikuuta 1977) on yhdysvaltalainen näyttelijä, joka tunnetaan parhaiten televisiorooleistaan sarjoissa "Valentine" ja "Outo, uusi elämä". Polaha näytteli myös Henry Butleria draamasarjassa "Ringer".
Hellad Velled
Hellad Velled on virolainen yhtye, joka aloitti toimintansa syksyllä 2007. Yhtyeen tunnetuin laulu Suomessa lienee vuoden 2011 kesän alussa julkaistu: "Poeg on kodus" -laulu. Se on virolainen versio suomalaisen Pojun laulusta Poika (saunoo). Sen kertosäe on käännetty suomeksi näin:
"Nyt veisatkaa mukana
se lensi yli metsien kuunnella, kuinka
juhlat käynnissä Virossa,
meidän poika on tullut kotiin.
Nyt veisatkaa mukana,
juhlat pystyyn ja laita sauna päälle kuumaksi,
Karga ja Molla,
meidän poika on tullut kotiin."
Penitenziagite
Penitenziagite (”katukaa”) on vulgaarilatinankielinen lyhenne latinankielisen fraasin "Poenitentiam agite, appropinquavit enim regnum caelorum" ensi sanoista. Se oli kerettiläisiksi nimettyjen dolcinolaisten tunnuslauseena, joka oli Gerard Segarellin (1240–1300) 1200–luvun loppupuolella perustaman Apostolisten veljien liikkeen jatkumo ja joka sai nimensä opetuslapsi Fra Dolcinon mukaan.
Ilmaus löytyy myös Umberto Econ romaanista "Ruusun nimi" ja samannimisestä elokuvasta.
João Corso
João Corso (30. maaliskuuta 1928 Cajobí – 15. lokakuuta 2014) oli brasilialainen roomalaiskatolinen piispa. Hänet vihittiin salesiaanien papiksi 30. elokuuta 1953 ja nimitettiin Camposin hiippakunnan piispaksi 12. lokakuuta 1990. Piispaksi konsekroinnin suoritti 8. joulukuuta Carlos Alberto Etchandy Gimeno Navarro, jota avustivat Antônio Barbosa ja Karl Josef Romer.
Corso erosi tehtävistään 22. marraskuuta 1995.
Robert Anderson
Robert Anderson on ainakin seuraavien henkilöiden nimi:
Grimsby
Grimsby (aiemmin Great Grimsby) on satamakaupunki Humberin estuaarissa Englannin Lincolnshiressa. Se on ollut vuodesta 1996 North East Lincolnshiren unitary authorityn hallinnollinen keskus. Perimätiedon mukaan Grimsbyn on perustanut tanskalainen kalastaja Grim. Muinaisnorjan kielellä 'grim' on 'ruma' ja 'by' on 'kylä'. Kaupungin väkiluku oli vuonna 2001 87 574.
Grimsbyssä ja sen naapurikaupungissa sijaitseva Grimsbyn ja Imminghamin satama on Englannin ja koko Yhdistyneen kuningaskunnan suurin merisatama.
Rheinmetall Rh202
Rheinmetall Rh202 on saksalaisen Rheinmetallin valmistama 20 millimetrin konetykki. Se on käytössä muun muassa saksalaisvalmisteisissa Marder-jalkaväentaisteluajoneuvoissa, Luchs-tiedusteluvaunussa sekä joissakin Wieselin muunnoksissa. Tykki on käytössä myös Argentiinan taisteluajoneuvoissa.
Tykki on käytössä Saksan ja Irlannin laivastoissa.
Gustavo Girón Higuita
Gustavo Girón Higuita OCD (s. 28. toukokuuta 1940 Medellín) on kolumbialainen roomalaiskatolinen piispa. Hänet vihittiin papiksi 2. joulukuuta 1967 ja nimitettiin Tumacon apostoliseksi vikaariksi sekä Bisican titulaaripiispaksi 8. helmikuuta 1990. Piispaksi vihkiminen seurasi 22. huhtikuuta. Pääkonsekraattorina toimi Angelo Acerbi, jota avustivat Miguel Angel Lecumberri Erburu ja Carlos José Ruiseco Vieira.
Girón Higuita sai 29. lokakuuta 1999 nimityksen uuden Tumacon hiippakunnan piispaksi.
Sergei Rjabtsev
Sergei Rjabtsev (, s. 11. syyskuuta 1958 Gorki (nykyinen Nižni Novgorod), Venäjä) on Gogol Bordello nimisen yhtyeen viulisti ja taustalaulaja. Vuonna 1994 hän muutti New Yorkiin ja liittyi Gogol Bordelloon vuonna 2000.
Frank Marshall
Frank Marshall voi tarkoittaa ainakin seuraavia henkilöitä:
Passage West
Passage West () on satamakupunki Irlannissa Corkin kreivikunnassa Corkin sataman länsirannalla. Se on noin kymmenen kilometrin päässä Corkin kaupungista, ja sen erottaa vihervyöhyke harvaan asutuista Douglasista ja Rochestownista. Kaupunkialueella oli 5 790 asukasta vuonna 2011.
José Roberto López Londoño
José Roberto López Londoño (s. 29. kesäkuuta 1937 Yalí) on kolumbialainen roomalaiskatolinen piispa. Hänet vihittiin papiksi 26. elokuuta 1962 ja nimitettiin Medellínin arkkihiippakunnan vihkipiispaksi sekä Urbs Salvian titulaaripiispaksi 24. toukokuuta 1982. Piispaksi vihkiminen seurasi 3. heinäkuuta. Pääkonsekraattorina toimi Alfonso López Trujillo, jota avustivat Hernando Velásquez Lotero ja Rodrigo Arango Velásquez.
López Londoño sai 9. toukokuuta 1987 nimityksen Armenian ja 7. lokakuuta 2003 Jericón hiippakunnan piispaksi. Hän jäi eläkkeelle 13. kesäkuuta 2013.
Alf Smith
Alfred Edward Smith (3. kesäkuuta 1873 Ottawa, Ontario – 21. elokuuta 1953 Ottawa, Ontario) oli kanadalainen ammattijääkiekkoilija, jonka pelipaikka oli hyökkääjä. Hän edusti Ottawa Senatorsia ja Kenora Thistlesiä. Myös hänen veljensä Harry Smith ja Dave Smith pelasivat jääkiekkoa. Hän toimi myös joukkuekapteenina ja valmentajana.
Hernando Velásquez Lotero
Hernando Velásquez Lotero (6. heinäkuuta 1926 Medellín – 26. huhtikuuta 2004) oli kolumbialainen roomalaiskatolinen piispa. Hänet vihittiin papiksi 29. lokakuuta 1950 ja nimitettiin Popayánin arkkihiippakunnan vihkipiispaksi sekä Garban titulaaripiispaksi 10. joulukuuta 1971. Piispaksi vihkiminen seurasi 13. helmikuuta 1972. Pääkonsekraattorina toimi paavi Paavali VI, jota avustivat Bernard Jan Alfrink ja William John Conway.
Velásquez Lotero sai 27. huhtikuuta 1973 nimityksen Facatativán hiippakunnan piispaksi, jona hän toimi, kunnes erosi tehtävistään 18. toukokuuta 1985.
Luis Gabriel Romero Franco
Luis Gabriel Romero Franco (s. 1. maaliskuuta 1935 Bogotá) on kolumbialainen roomalaiskatolinen piispa. Hänet vihki papiksi Bogotán arkkihiippakuntaan Pablo Correa León 1. marraskuuta 1958. Hän sai 6. toukokuuta 1977 nimitykset Bogotán vihkipiispaksi ja Maturban titulaaripiispaksi. Romero Francon konsekroi piispaksi 29. kesäkuuta Aníbal Muñoz Duque, jota avustivat Rubén Buitrago Trujillo ja Mario Revollo Bravo.
Romero Franco nimitettiin 15. huhtikuuta 1986 Facatativán hiippakunnan piispaksi, jona hän toimi, kunnes jäi eläkkeelle 13. marraskuuta 2010.
Fabio Suescún Mutis
Fabio Suescún Mutis (s. 10. marraskuuta 1942) on kolumbialainen roomalaiskatolinen piispa. Hänet vihki papiksi Bogotán arkkihiippakuntaan Emilio de Brigard Ortiz 19. marraskuuta 1966. Hänet nimitettiin Bogotán vihkipiispaksi ja Iomniumin titulaaripiispaksi 3. toukokuuta 1986. Piispaksi vihkiminen seursai 13. kesäkuuta. Pääkonsekraattorina toimi Mario Revollo Bravo, jota avustivat Héctor Rueda Hernández ja Luis Gabriel Romero Franco.
Suescún Mutis sai 20. marraskuuta 1993 nimityksen Pereiran hiippakunnan piispaksi ja 19. tammikuuta 2001 Kolumbian sotilaspiispaksi.
Takanohana Kōji
Takanohana (II) Kōji (贵 乃 花 光 司, s. 12. elokuuta 1972) on entinen sumopainija. Hän on järjestyksessä 65. sumopainin suurmestari eli yokozuna, ja hän voitti 22 mestaruutta vuosina 1992–2001.
Takanohanan ja hänen veljensä Wakanohanan kilpailu havaijilaissyntyistä suurmestari Akebonoa vastaan kasvatti sumon suosiota 1990-luvulla.
Takanohana päätti uransa vuonna 2003. Hän on nykyisin nimeään kantavan sumotallin päävalmentaja.
Géza Tóth
Géza Tóth (25. tammikuuta 1932 Sorokpolány – 4. lokakuuta 2011 Szombathely) oli unkarilainen painonnostaja, olympiamitalisti, maailman- ja euroopanmestari.
Tóth osallistui kolmiin kesäolympialaisiin. Roomassa 1960 hän sijoittui sarjassaan neljänneksi ja Tokiossa 1964 hän saavutti hopeaa sarjassa 82,5 kg. Méxicossa 1968 hän keskeytti. Tóth voitti painonnostajanurallaan myös useita MM- ja EM-mitaleita. Hän nosti kolme maailmanennätystä ja 157 Unkarin ennätystä.
Tóth kuoli 4. lokakuuta 2011 79 vuoden ikäisenä.
Akebono Taro
Akebono Taro (曙 太郎, s. 8. toukokuuta 1969), alun perin Chad Haakeo Rowan, on entinen sumopainija. Havaijilla syntynyt Akebono oli ensimmäinen ulkomaalainen, joka saavutti suurmestarin eli yokozunan arvon. Hänen aktiiviuransa kesti vuodesta 1988 vuoteen 2001.
Akebono on yksi kaikkien aikojen pisimpiä ja painavimpia sumopainijoita. Hän on 204 senttiä pitkä ja painoi ottelukunnossa 230 kiloa. Akebonon kamppailu japanilaisia veljeksiä Takanohanaa ja Wakanohanaa vastaan kasvatti sumon suosiota 1990-luvulla.
Vasíleios Tsolakídis
Vasíleios Tsolakídis (, s. 9. syyskuuta 1979 Thessaloniki) on kreikkalainen telinevoimistelija ja Euroopan mestari. Hän on erikoistunut nojapuille.
Tsolakídis on voittanut nojapuilla yhden MM-hopean ja kolme EM-mitalia, joista yhden kultaisen.
Lehtikantojäärä
Lehtikantojäärä ("Rhagium mordax") on sarvijääriin ("Cerambycidae") kuuluva kovakuoriaislaji.
Kuoriaista tavataan yleisesti koko Suomessa.
Laji käy tavallisesti sarjakukkaisten kukissa. Toukat puolestaan elävät lähinnä lehtipuiden kaarnan alla, mutta joskus myös havupuissa.
Rostovin päärautatieasema
Rostovin päärautatieasema () on Venäjän Donin Rostovin (Rostov-na-Donun) miljoonakaupungin päärautatieasema Etelä-Venäjällä. Rostovin päärautatieasema ("stantsija") käsittää kaksi asemarakennusta ("vokzal"), kaukoliikenteen Rostov-Glavnyi, joka uudistettiin 2004, sekä vuonna 2009 korjattu paikallisliikenteen Rostov-Prigorodnyi (Пригородный). Asema sijaitsee kaupungin ydinkeskustassa, noin 1,1 kilometriä Donista luoteeseen.
Vuodesta 2006 lähtien Rostovin länsiosissa on toiminut myös toinen, pienempi kaukoliikenteen asema Rostov-Pervomaiskaja (, ул. Пескова 1/3) , jonka kautta pieni osa pikajunista liikennöi. Asemalta liikennöidään esimerkiksi Kaliningradiin ja Kiovaan.
Pohjois-Kaukasian talousalueen rataverkot kuuluvat Venäjän rautateiden paikallisen osan, "Pohjois-Kaukasian rautateiden" vastulle ().
Havukantojäärä
Havukantojäärä ("Rhagium inquisitor") on 13–18 millimetriä pitkä harmaakarvainen sarvijääriin ("Cerambycidae") kuuluva kovakuoriaislaji.
Laji on yleinen koko Suomessa.
Kuoriaista tavataan yleensä havupuilta. Lajin toukat elävät kaarnan alla. Havukantojäärän toukat voi sekoittaa vahingollisten tukkijäärien ("Monochamus") toukkiin.
Tammenkantojäärä
Tammenkantojäärä ("Rhagium sycophanta") on sarvijääriin ("Cerambycidae") kuuluva kovakuoriaislaji.
Lajia ei tavata Suomessa, vaan lähimmillään sitä tavataan Keski-Ruotsissa.
Aikuiset viihtyvät kukissa sekä käyvät puiden mahlalla. Lajin toukat elävät tammenkannoissa.
Muistivirhe
Muistivirhe on muistipiirissä, varsinkin tietokoneiden keskusmuistina käytetyssä DRAM-piirissä, tapahtuva bitin muuttuminen toiseksi. Yleisimmät syyt muistin korruptoitumiseen ovat sähkömagneettiset häiriöt järjestelmässä tai sen välittömässä ympäristössä. Taustasäteilyn vaikutuksen on kuitenkin, enenevässä määrin, todettu muistivirheiden aiheuttajaksi . Muistivirheet voivat sotkea tietokoneen käsittelemää tietoa tai jopa kaataa järjestelmän.
Etenkin kriittisessä tietojenkäsittelyssä ja palvelimissa täytyy suojautua muistivirheiden vaikutuksilta. Tähän käytetään muistivirheitä havaitsevia ja myös muistivirheitä korjaamia ratkaisuja.
Pariteettitarkistuksen sisältävät muistipiirit voivat pysäyttää tietokoneen havaittuaan yksittäisen bittivirheen.
ECC-muistipiireissä () havaitaan ja korjataan yksittäisten tai jopa useampien bittien virheet sanassa käyttöjärjestelmälle ja käyttäjälle näkymättömällä tavalla.
Bob Cortner
Bob Cortner (16. huhtikuuta 1927 – 19. toukokuuta 1959) oli yhdysvaltalainen moottoriurheilija. Hän osallistui urallaan kahteen Formula 1:n MM-sarjaan kuuluneeseen Indianapolis 500 -kilpailuun vuosina 1958–59, mutta karsiutui molemmista. Cortner kuoli vuonna 1959 Indianapolis 500 -kilpailun harjoituksissa, kun hänen autonsa suistui ulos radalta ja törmäsi seinään.
Nopea keltainen AB
Nopea keltainen AB on atsoväri, jolla oli E-koodi E105. Väri poistettiin ruoassa ja juomassa sallituista lisäaineista sekä E-koodiluettelosta, koska sen toksikologia osoitti sen haitalliseksi. Sen on epäilty aiheuttavan astmaa.
Mercedes de Acosta
Mercedes de Acosta (1. maaliskuuta 1893 – 9. toukokuuta 1968) oli yhdysvaltalainen kuubalaissyntyinen runoilija, näytelmäkirjailija ja muotisuunnittelija. Hänet kuitenkin tunnetaan parhaiten rakkaussuhteistaan moniin Hollywoodin näyttelijättäriin, muun muassa Marlene Dietrichiin, Greta Garboon, Alla Nazimovaan, Eva Le Gallienneen, Isadora Duncaniin, Katharine Cornelliin, Ona Munsoniin, Adele Astaireen ja Tallulah Bankheadiin
Jan Platil
Jan Platil (s. 9. helmikuuta 1983 Kladno) on tšekkiläinen jääkiekkoilija, pelipaikaltaan puolustaja. Hän ehti edustaa alkukaudesta 2011-2012 SM-liigaseura Tapparaa try-out-sopimuksella. Platilin vaatima palkka oli kuitenkin liian suuri Tapparan maksettavaksi ja hän sai lähteä 10 pelatun liigapelin jälkeen. Siirtorajan kynnyksellä Platil teki loppukauden kattavan sopimuksen Lahden Pelicansin kanssa.
Tää hetki
Tää hetki on rap-artisti Puhuvan Koneen toinen studioalbumi. Sen julkaisi Rähinä Records 9. marraskuuta 2011. Albumin kappaleesta "Hyvä kiertää" on julkaistu musiikkivideo. Video on kuvattu Helsingin Luonnontieteellisessä museossa.
Albumi ylsi parhaimmillaan Suomen virallisen listan sijalle 26.
Mack Maine
Jermaine Preyan (s. 28. heinäkuuta 1983 New Orleans, Louisiana), taiteilijanimeltään Mack Maine, on yhdysvaltalainen rap-artisti. Hän on perustanut Soothe Your Soul Records -levy-yhtiön.
Cash Money Records
Cash Money Records on hip hop -artisti Birdmanin vuonna 1991 perustama levy-yhtiö.
Mario Alborghetti
Mario Alborghetti (23. lokakuuta 1928 - 11. huhtikuuta 1955) oli italialainen moottoriurheilija. Hän kilpaili urallaan Formula 1 -sarjan ulkopuolisissa kilpailuissa. Alborghetti kuoli vuoden 1955 Paun Grand Prix kilpailussa kun hänen Maseratinsa törmäsi kierroksella 19 Jacques Polletin Gordiniin ja suistui ulos radalta. Alborghetti kuoli päähän kohdistuneisiin vammoihin.
Jorge García Isaza
Jorge García Isaza (2. heinäkuuta 1928 Manizales – 16. elokuuta 2016) oli kolumbialainen roomalaiskatolinen piispa. Hänet vihittiin lasaristien papiksi 14. helmikuuta 1954 ja nimitettiin Tierradentron prefektiksi 5. toukokuuta 1989. Hän sai 17. helmikuuta 2000 nimitykset Buduan titulaaripiispaksi ja Tierradentron apostoliseksi vikaariksi. Piispaksi vihkiminen seurasi 26. maaliskuuta. Pääkonsekraattorina toimi Germán García Isaza, jota avustivat Beniamino Stella ja Iván Antonio Marín López.
García Isaza jäi eläkkeelle 25. huhtikuuta 2003.
Luettelo 1980-luvun suomalaisista elokuvista
Luettelo Suomessa tuotetuista elokuvista julkaisuvuoden mukaan. Aakkosellisesta luettelosta elokuvista katso
Germán García Isaza
Germán García Isaza (2. syyskuuta 1936 Manizales – 11. lokakuuta 2006) oli kolumbialainen roomalaiskatolinen piispa. Hänet vihittiin lasaristien papiksi 11. helmikuuta 1962 ja nimitettiin Tierradentron prefektiksi 21. heinäkuuta 1977. Hän sai 18. kesäkuuta 1988 uuden nimityksen Caldasin hiippakunnan piispaksi, ja piispaksi konsekroinnin suoritti 3. elokuuta Angelo Acerbi, jota avustivat José de Jesús Pimiento Rodriguez ja José Gabriel Calderón Contreras.
García Isaza sai 1. maaliskuuta 2002 nimityksen Apartadón hiippakunnan piispaksi. Hän kuoli virassa 70-vuotiaana.
Leipzig (1929)
Leipzig valmistui Weimarin tasavallan Reichsmarinen Leipzig-luokan kevyena risteilijänä lokakuussa 1931. Se palveli toisessa maailmansodassa Saksan laivastossa.
Alus osallistui rannikon valvontaan Espanjan sisällissodassa ja toisen maailmansodan alkaessa se suojasi laivaston raskaita aluksia Itämerellä ja Pohjanmerellä. Alukseen osui joulukuussa 1939 Britannian kuninkaallisen laivaston sukellusveneen laukaisema torpedo, joka oli vähällä upotta aluksen. Korjaukset saatiin loppuun loppuvuodesta 1940, ja alus palasi palvelukseen koululaivana. Se tuki 1941 operaatio Barbarossassa tykkitulella eteneviä maavoimien joukkoja.
Lokakuussa 1944 alus kolaroi risteilijä "Prinz Eugenin" kanssa, jolloin "Leipzig" vaurioitui korjauskelvottomaksi. Sen saamat vauriot ainoastaan paikattiin aluksen pinnalla pitämiseksi, minkä jälkeen se tuki maaliskuussa 1945 tykistöllään Gdanskin puolustusta eteneviä puna-armeijan joukkoja vastaan. Se kuljetti huhtikuussa pakolaisia Tanskaan. Sodan päätyttyä alus oli miinanraivausmiehistöjen majoitusaluksena, kunnes se upotettiin heinäkuussa 1946.
Risteilijä E:n ("Amazonen" korvaaja) köli laskettiin 18. huhtikuuta 1928 Wilhelmhavenin laivastontelakalla telakkanumerolla 117. Alus laskettiin vesille 18. lokakuuta 1929 nimettynä "Leipzigiksi". Kastetilaisuuden vieraiden joukossa oli kahdeksan Falklandinsaarten taistelussa vuonna 1914 tuhoutuneen "SMS Leipzigin" miehistönjäsentä. Kastepuheen piti Leipzigin kaupungin pormestari Rothe ja aluksen kummina oli fregattenkapitän Haunin leski. Alus otettiin palvelukseen 8. lokakuuta 1931 Wilhelshavenissa ensimmäisenä päällikkönään Kapitän zür see Hans-Herbert Stobwasser.
Vuoden 1932 alus oli koulutuksessa Itämerellä, jona aikana se kävi lukuisia kertoja Wilhelmshavenin ja Kielin telakoilla viimeisteltävänä. Hyväksyntä lautakunta saapui alukselle 16. kesäkuuta ja alus osallistui 6.-16. syyskuuta merisotaharjoitukseen. Koeajot ja koulutus jatkuivat edelleen 1933. Alus lähti 21. helmikuuta Atlantin purjehdukselle jona aikana se vieraili Funchalissa Madeiralla 27. helmikuuta - 2. maaliskuuta ennen paluuta Saksaan 15. maaliskuuta. Alus aloitti 19. kesäkuuta kesäpurjehduksen, jolloin se vieraili Hangossa 23.-28. kesäkuuta ja Århusissa 5.-9. heinäkuuta. Alus palasi Saksaan 10. heinäkuuta.
Nürnberg (1934)
Nürnberg oli Saksan laivaston Leipzig-luokan kevyt risteilijä, joka palveli toisessa maailmansodassa.
Alus tilattiin 16. maaliskuuta 1933 Deutsche Werftiltä Kielistä nimellä risteilijä F ("Nymphen" korvaaja). Sen köli laskettiin puoli vuotta myöhemmin 4. marraskuuta telakkanumerolla 234 ja alus laskettiin vesille 8. joulukuuta 1934 nimellä "Nürnberg". Puheen kastetilaisuudessa piti Niebelin pormestari ja kummina oli ensimmäisen "Nürnbergin" päällikön von Schönbergin tytär rouva Lehfeldt. Alus otettiin palvelukseen 2. marraskuuta 1935 ensimmäisenä päällikkönään Hubert Schmundt.
Palvelukseen ottoa seuranneet kuukaudet alus oli erilaisissa koeajoissa ja koulutettavana. Se nimettiin 9. huhtikuuta 1936 laivaston tiedustelujoukkojen komentajan() kontra-amiraali Boehmin lippulaivaksi.
Yap (ohjelma)
Yap (lyhenne sanoista Yet Another Previewer) on DVI-tiedostojen (Device-independent) lukemiseen suunniteltu Microsoft Windows -alustalla toimva tietokoneohjelma. Yap sisältyy MiKTeX-ohjelmistoon.
We the Best Forever
We the Best Forever on DJ Khaledin viides albumi. Se julkaistiin 19. heinäkuuta 2011. Sen julkaisivat We the Best Music Group, Terror Squad Entertainment, Cash Money Records&Universal Motown Records.
Albumi myi ensimmäisellä viikolla 53 000 kappaletta.
Pirjo Rossi
Pirjo Rossi on suomalainen lavastaja. Rossi on lavastanut monia suomalaisia elokuvia ja voittanut Jussi-palkinnon (2010) parhaasta lavastuksesta elokuvasta "Rööperi". Hän on ollut ehdolla parhaaksi lavastajaksi myös elokuvista "Tummien perhosten koti" ja "Pikkusisar". Muista lavastuksista mainittakoon "Roskisprinssi", "Salatut elämät", "Napapiirin sankarit" ja "Bad Luck Love".
Fidel León Cadavid Marin
Fidel León Cadavid Marin (s. 3. heinäkuuta 1951) on kolumbialainen roomalaiskatolinen piispa. Hänet vihittiin Medellínin arkkihiippakuntaan 5. lokakuuta 1976 ja inkardinoitiin Caldasin hiippakuntaan 18. kesäkuuta 1988. Hänet nimitettiin 25. heinäkuuta 2001 Quibdón hiippakunnan piispaksi, ja piispaksi konsekroinnin suoritti 22. syyskuuta Beniamino Stella, jota avustivat Germán García Isaza ja Orlando Antonio Corrales García.
2. helmikuuta 2011 Cadavid Marin sai nimityksen Sonsón-Rionegron hiippakunnan piispaksi.
Héctor Luis Gutiérrez Pabón
Héctor Luis Gutiérrez Pabón (s. 17. toukokuuta 1937) on kolumbialainen roomalaiskatolinen piispa. Hänet vihki papiksi Bogotán arkkihiippakuntaan Emilio de Brigard Ortiz 22. syyskuuta 1962, ja hänet nimitettiin Calin arkkihiippakunnan vihkipiispaksi sekä Segian titulaaripiispaksi 13. helmikuuta 1987. Piispaksi vihkiminen seurasi 25. maaliskuuta. Pääkonsekraattorina toimi Angelo Acerbi, jota avustivat Mario Revollo Bravo ja Pedro Rubiano Sàenz.
Gutiérrez Pabón sai 2. helmikuuta 1998 nimityksen Chiquinquirán ja 6. elokuuta 2003 Engativán hiippakunnan piispaksi. Hänet asetettiin jälkimmäiseen virkaan 21. syyskuuta 2003.
Scaler
Scaler on A2M:n kehittämä ja Take-Two Interactiven sekä Global Star Softwaren Nintendo GameCubelle, PlayStationille ja Xboxille vuonna 2004 julkaisema videopeli.
12-vuotias poika nimeltä Bobby Jenkins sattumalta saa selville, että hänen naapurinsa aikoo valloittaa maailman mutantti liskoilla. Bootcamp (Bobbyn naapuri) saa Bobbyn kiinni ja vangitsee hänet. Bootcamp lukitsee Bobbyn laitteeseen, millä hänelle annetaan salama energiaa, mikä muuttaa Bobbyn alter-egokseen, "Scaleriksi". Muutoksen jälkeen, Scaler meni portaalin läpi, mitä Bootcampin johtaja, Looger ei kyennyt hallitsemaan. Takaisin kotiin päästäkseen ja maailman pimeydeltä pelastaakseen, Bobby "Scaler" Jenkinsin täytyy matkustaa omituisen maailman läpi ja tuhota Looger.
Scaler pystyy muuttumaan viideksi erilaiseksi mutantti liskoksi, ja kaikilla on omat etunsa eri ympäristöissä. Eri alueilla hänelle annetaan haaste tappaa tietty määrä vihollisia, minkä ansiosta hän muuttuu erilaiseksi hahmoksi. Scaler voi muuttua vain kerran per alue.
Scaler-pelin julkaistua, se sai keskinkertaisen ja myös hyvän vastaanoton kriitikoilta. Peli sai ylistystä sen pelattavuudesta ja taidosta muuttua viideksi eri hahmoksi, mutta se sai kritiikkiä tylsästä juonesta ja keskinkertaisesta suunnittelusta.
Kazuhito Tanaka
Kazuhito Tanaka (, s. 16. toukokuuta 1985 Wakayama) on japanilainen telinevoimistelija.
Tanaka sai Lontoon olympialaisissa 2012 hopeaa joukkuekilpailussa. Hän on saavuttanut MM-kilpailuista joukkuekilpailun hopeaa Rotterdamista 2010 ja Tokiosta 2011. Lisäksi hän saavutti Lontoon MM-kilpailuista 2009 pronssia nojapuilta.
Kenya Kobayashi
Kenya Kobayashi (, s. 21. elokuuta 1983 Osaka) on japanilainen telinevoimistelija.
Kobayashi on saavuttanut MM-kilpailuista joukkuekilpailun hopeaa Rotterdamista 2010 ja Tokiosta 2011. Lisäksi hän saavutti joukkuekilpailun hopeaa Aasian kisoista Dohassa 2006.
Iztok Puc
Iztok Puc (14. huhtikuuta 1966 Slovenj Gradec, Slovenian sosialistinen tasavalta, Jugoslavia – 20. lokakuuta 2011 Florida, Yhdysvallat) oli käsipalloilija ja olympiavoittaja, joka edusti urallaan Jugoslaviaa, Kroatiaa ja Sloveniaa.
Puc saavutti Jugoslaviaa edustaen olympiapronssia Soulista 1988. Hän siirtyi edustamaan Kroatiaa, jonka pelaajana voitti olympiakultaa Atlantasta 1996, MM-hopeaa ja EM-pronssia. Kolmansissa kesäolympialaisissaan, Sydneyssä 2000, Puc edusti Sloveniaa, joka sijoittui kahdeksanneksi. Seuratasolla Puc edusti muun muassa kroatialaista RK Zagrebia ja slovenialaista RK Celjeä.
Puc kuoli keuhkosyöpään Floridan osavaltiossa Yhdysvalloissa 20. lokakuuta 2011.
Schleswigin herttuakunta
Schleswigin herttuakunta oli herttuoiden hallitsema alue nykyisen Saksan ja Tanskan rajan kahta puolta. Sen eteläraja oli Eiderjoella, pohjoisraja Köningsaulla. Alueen poikki on lyhyt matka Itä­mereltä Pohjan­merelle, ja näiden välillä käyty kauppa on luonut seudulle historiallisesti tärkeän merkityksen.
Herttuakunnan keskuspaikka oli Schleswigin kaupunki.
Schleswig oli tanskalainen herttuakunta 1100-luvulta, kunnes se liitettiin Holsteinin kanssa Preussiin Schleswig-Holsteinin provinssiksi vuonna 1866. Osa Schleswigistä kuului yhdessä Holsteinin osan kanssa vuosina 1544–1713 Holstein-Gottorpin herttuakuntaan, mutta Tanska valloitti tämän osan suuressa Pohjan sodassa ja yhdisti sen muuhun Schleswigiin.
Walter Gotell
Walter Gotell (15. maaliskuuta 1924 Bonn, Nordrhein-Westfalen, Saksa – 5. toukokuuta 1997 Lontoo, Englanti) oli saksalainen näyttelijä, joka tunnetaan roolistaan KGB:n johtaja kenraali Gogolina James Bond -elokuvissa "Erittäin salainen" (1981), "Octopussy – mustekala" (1983), "007 ja kuoleman katse" (1985), "007 vaaran vyöhykkeellä" (1987) ja "007 ja lupa tappaa" (1989). Gotell oli näytellyt jo aiemmin elokuvassa "Salainen agentti 007 Istanbulissa" (1963) eri roolihahmoa. Esiintymisiä TV-sarjoissa: "Pyhimys" (1964), "Seikkailujen saari" (1984), "A-Team" (1985), "Ritari Ässä" (1985), "Miami Vice" (1986), "Ihmemies MacGyver" (1987, 1989), "Star Trek – uusi sukupolvi" (1988) ja "Salaiset kansiot" (1995).
Pahan yhteys
Pahan yhteys on eteläkorealainen kauhuelokuva vuodelta 2003. Se perustuu vanhaan korealaiseen kansantarinaan.
Emättimen hiivasienitulehdus
Emättimen hiivasienitulehdus on naisen ulkoisten sukupuolielinten hiivasienitulehdus. Sen yleisin aiheuttaja on ihmisen normaaliflooraan yleensä kuuluva "Candida albicans" -hiivasieni. Riskiryhmiä ovat raskaana olevat, ehkäisypillereiden käyttäjät ja diabeetikot. Hiivasienitulehdus on tavallinen antibioottihoidon sivuvaikutus, sillä antibiootit edistävät "Candidan" kasvua.
Hiivasienitulehduksen hoitoon käytettäviä lääkeaineita ovat muun muassa flukonatsoli ja klotrimatsoli.
Pasi Heinonen (muusikko)
Pasi Heinonen, taiteilijanimeltään Poju (s. 1976 Jyväskylä), on suomalainen laulaja, joka tuli tunnetuksi vuonna 2011 esittämästään ”Poika (saunoo)” -kappaleesta.
1990-luvun alussa Heinonen lauloi Funkykarkurit-yhtyeessä. Hän toimi Hausmyllyn laulajana vuodesta 2007 vuoteen 2010. Lisäksi 2000-luvulla Heinonen julkaisi joitakin kappaleita omalla nimellä. Heinonen on tehnyt jonkin verran kappaleita muutamille artisteille.
Pojun ensimmäinen soolosingle, ”Poika (saunoo)”, oli yksi vuoden 2011 kesähiteistä Suomessa. Se pysyi seitsemän viikkoa Suomen virallisen listan ykkössijalla. Singlen myyntimäärä on ylittänyt kultalevyyn vaadittavan määrän. Alun perin Poju teki kappaleen jääkiekkojoukkue JYPin mahdollisia kultajuhlia varten. JYP ei kuitenkaan voittanut mestaruutta, mutta kappale nousi suosioon soituaan Suomen voittamien jääkiekon MM-kilpailujen 2011 televisiolähetyksissä.
Pojun toisena singlenä julkaistiin kappale ”Katseet kenttään” ja kolmantena singlenä ”Alivoimamaali”.
Pojun ensimmäinen sooloalbumi, "Panokset kovenee", julkaistiin 12. lokakuuta 2011. Se debytoi Suomen virallisen listan sijalla 38.
Poju on tehnyt myös jyväskyläläiselle salibandyjoukkueelle, Happeelle, kannustuslaulun ”Hirvivaara” sekä Lahden Pelicansin jääkiekkojoukkueelle kannustuskappaleen ”PelicansLahti”.
Heinonen julkaisi vuoden 2017 elokuussa uuden singlen nimeltään ”Esson baariin”.
Heinonen on myös itse pelannut Happeessa. Hän edusti kaudella 2005–2006 seuraa 15:ssä Salibandyliigan ottelussa ilman tehopisteitä. Heinosen ainoa tilastomerkintä liigassa oli yksi kahden minuutin rangaistus.
Puolan–Venäjän sota (1605–1618)
Sota päättyi vuonna 1618 Deulinon rauhansopimukseen, joka takasi Puolalle aluevaltaukset kuten Smolenskin alueen. Puola palautti tärkeitä sotavankeja kuten tsaarin isän.
José Roberto Ospina Leongómez
José Roberto Ospina Leongómez (s. 20. maaliskuuta 1947) on kolumbialainen roomalaiskatolinen piispa. Hänet vihki papiksi Bogotán arkkihiippakuntaan 29. marraskuuta 1972 Aníbal Muñoz Duque. Hänet nimitettiin Bogotán vihkipiispaksi ja Gypsarian titulaaripiispaksi 19. huhtikuuta 2004. Piispaksi vihkiminen seurasi 29. toukokuuta. Pääkonsekraattorina toimi Pedro Rubiano Sàenz, jota avustivat Beniamino Stella ja Héctor Luis Gutiérrez Pabón.
Ospina Leongómez sai 10. toukokuuta 2012 nimityksen Bugan piispaksi, jonka virkaan hänet asetettiin 30. kesäkuuta.
Videoulostulo
Videoulostulo on liitäntä laitteessa. Sen kautta voidaan toistaa laitteen syöttämää kuvaa.
Tunnettuja liitäntästandardeja ovat:
Luis Albeiro Cortés Rendón
Luis Albeiro Cortés Rendón (s. 2. helmikuuta 1952) on kolumbialainen roomalaiskatolinen piispa. Hänet vihittiin papiksi Pereiran hiippakuntaan 8. joulukuuta 1978. Hänet nimitettiin Vélezin hiippakunnan piispaksi 14. toukokuuta 2003, ja piispaksi vihkiminen seurasi 27. kesäkuuta. Pääkonsekraattorina toimi Beniamino Stella, jota avustivat Tulio Duque Gutiérrez ja Fabio Suescún Mutis. Cortés Rendón asetettiin virkaansa 17. heinäkuuta 2003.
Luettelo 1990-luvun suomalaisista elokuvista
Luettelo Suomessa tuotetuista elokuvista julkaisuvuoden mukaan. Aakkosellisesta luettelosta elokuvista katso
Vuosilta 1990-1999 Suomen kansallisfilmografiassa on 178 elokuvaa.
Eniten elokuvia ohjasi Ere Kokkonen, jonka Körmystä tai Turhapurosta kertovia elokuvia valmistui yhteensä 8 ja lisäksi hän ohjasi yhden Arto Paasilinna -filmatisoinnin. Seuraavaksi eniten ohjasi Aki Kaurismäki (kahdeksan elokuvaa), sitten Markku Lehmuskallio (kuusi elokuvaa) ja Pirjo Honkasalo, Claes Olsson ja Timo Koivusalo viisi elokuvaa kukin.
Ja saapuu oikea yö
Ja saapuu oikea yö on Jyri Kähösen ohjaama suomalainen elokuva, jonka ensi-ilta oli 13. heinäkuuta 2012. Elokuvan pääosissa esiintyvät Jarkko Niemi, Jemina Sillanpää sekä Martti Suosalo.
Elokuva kuvattiin vuoden 2011 elokuussa. Elokuvan juoni kertoo kihlaparista, joka suunnittelee morsiamen isän murhaamista.
Tulio Duque Gutiérrez
Tulio Duque Gutiérrez (s. 31. tammikuuta 1935) on kolumbialainen roomalaiskatolinen piispa. Hänet vihittiin salvatoriaanien papiksi 26. maaliskuuta 1966 ja nimitettiin Medellínin vihkipiispaksi sekä Sitipan titulaaripiispaksi 7. lokakuuta 1993. Piispaksi vihkiminen seurasi 13. marraskuuta. Pääkonsekraattorina toimi Paolo Romeo, jota avustivat Héctor Rueda Hernández ja José de Jesús Pimiento Rodriguez.
18. maaliskuuta 1997 Duque Gutiérrez nimitettiin Apartadón ja 25. heinäkuuta 2001 Pereiran hiippakunnan piispaksi. Hän jäi eläkkeelle 15. heinäkuuta 2011.
Antônio Braz Benevente
Antônio Braz Benevente (s. 1. tammikuuta 1961) on brasilialainen roomalaiskatolinen piispa. Hänet vihittiin papiksi Uberaban arkkihiippakuntaan 7. joulukuuta 1985. Hänet nimitettiin Jacarezinhon hiippakunnan piispaksi 23. kesäkuuta 2010. Piispaksi konsekroinnin 7. syyskuuta suoritti Aloísio Roque Oppermann, jota avustivat Benedito de Ulhôa Vieira ja Fernando José Penteado.
Braz Benevente asetettiin virkaansa 10. lokakuuta 2010.
Benedito de Ulhôa Vieira
Benedito de Ulhôa Vieira (9. lokakuuta 1920 Mococa – 3. elokuuta 2014) oli brasilialainen roomalaiskatolinen arkkipiispa. Hänet vihittiin papiksi 8. joulukuuta 1948 ja nimitettiin São Paulon vihkipiispaksi sekä Bitettumin titulaaripiispaksi 29. marraskuuta 1971. Piispaksi vihkiminen seurasi 25. tammikuuta 1972. Pääkonsekraattorina toimii Paulo Evaristo Arns, jota avustivat José Thurler ja Lucas Moreira Neves.
14. heinäkuuta 1978 de Ulhôa Vieira sai nimityksen Uberaban arkkipiispaksi, jona hän toimi, kunnes jäi eläkkeelle 28. helmikuuta 1996.
Aloísio Roque Oppermann
Aloísio Roque Oppermann (19. kesäkuuta 1936 São Vendelino – 26. huhtikuuta 2014) oli brasilialainen roomalaiskatolinen arkkipiispa. Hänet vihittiin dehoniaanien papiksi 29. kesäkuuta 1961 ja nimitettiin Ituiutaban hiippakunnan piispaksi 22. tammikuuta 1983. Piispaksi vihkiminen seurasi 21. huhtikuuta. Pääkonsekraattorina toimi Carlo Furno, jota avustivat Alfredo Vicente Scherer, Benedito de Ulhôa Vieira ja Estêvão Cardoso de Avellar.
9. marraskuuta 1988 Oppermann sai nimityksen Campanhan koadjuuttoripiispaksi, ja 15. toukokuuta 1991 hänestä tuli sen piispa. Hänet nimitettiin 28. helmikuuta 1996 Uberaban arkkipiispaksi.
Angélico Sândalo Bernardino
Angélico Sândalo Bernardino (s. 19. tammikuuta 1933) on brasilialainen roomalaiskatolinen piispa. Hänet vihittiin papiksi 12. heinäkuuta 1959. Hän sai nimityksen São Paulon vihkipiispaksi sekä Tambeaen titulaaripiispaksi 12. joulukuuta 1974. Piispaksi vihkiminen seurasi 25. tammikuuta 1975. Pääkonsekraattorina toimi Paulo Evaristo Arns, jota avustivat Benedito de Ulhôa Vieira ja José Thurler.
Sândalo Bernardino sai 19. huhtikuuta 2000 nimityksen Blumenaun hiippakunnan piispaksi, jona hän toimi, kunnes jäi eläkkeelle 18. helmikuuta 2009.
Jackie Curtis
John Curtis Holder Jr. (19. helmikuuta 1947 – 15. toukokuuta 1985 New York), tunnetaan paremmin nimellä Jackie Curtis, oli näyttelijä, kirjailija, laulaja ja Warholin supertähti.
Curtis syntyi New Yorkissa isälleen John Holderille ja äidilleen Jenevive Uglialorolle. Koko uransa ajan hän esiintyi sekä miehenä että naisena. Dragissa ollessaan hänellä oli tavallisesti huulipunaa, glitteriä, kirkkaanpunainen tukka ja kuluneet, repaleiset vaatteet. Curtis toimi tienraivaajana tälle uniikille tyylille, jota myöhemmin esiintyi muun muassa glam rockin ja glitter rockin yhteydessä.
Arcadio
Arcadio Gonzales (s. 1976 Espanja) on suomalainen laulaja.
Vuonna 1994 levy-yhtiö Reel Art julkaisi Arcadion debyyttialbumin "Arcadio" ja hän osallistui Syksyn säveleen kappaleella ”Yhdellä katseella rakastumaan”. Se valittiin kilpailussa lehdistön suosikiksi.
Vuonna 1998 levy-yhtiö PolyGram kiinnitti Arcadion listoilleen. Uuden levytyssopimuksen tuloksena oli kourallinen singlejä ja uran toinen albumi "Salaperäinen", joka julkaistiin vuonna 2000, jolloin PolyGram oli sulautunut Universal Music -yhtiöön. Vuonna 2000 Arcadio osallistui Suomen euroviisukarsintaan kappaleella "Rauhan saan".
José Gabriel Calderón Contreras
José Gabriel Calderón Contreras (15. heinäkuuta 1919 – 15. maaliskuuta 2006) oli kolumbialainen roomalaiskatolinen piispa. Hänet vihittiin papiksi 8. marraskuuta 1942 ja nimitettiin Bogotán arkkihiippakunnan sekä Victorianan titulaaripiispaksi 18. joulukuuta 1958. Piispaksi vihkiminen seurasi 6. tammikuuta 1959. Pääkonsekraattorina toimi Paolo Giobbe.
Calderón Contreras sai 26. huhtikuuta 1962 nimityksen Cartagon hiippakunnan piispaksi. Hän osallistui Vatikaanin toiseen kirkolliskokoukseen. Hän jäi eläkkeelle 19. huhtikuuta 1995 ja kuoli 11 vuotta myöhemmin.
Annie Machon
Annie Machon (s. 1968) on entinen Britannian turvallisuuspalvelun MI5:n tiedustelu-upseeri, joka irtisanoutui 1997 sen palveluksesta yhtä aikaa silloisen kumppaninsa David Shaylerin kanssa auttaakseen tätä paljastamaan tiedustelupalveluissa esiintyvää rikollisuutta. Nykyisin Machon on kirjailija, ammattipuhuja, pr-konsultti ja tapahtumajärjestäjä sekä myös monien asioiden parissa toimiva aktivisti.
Machon ja Shayler pakenivat ennen lehdessä julkaistuja paljastuksia Hollantiin, kiertelivät piileskellen vuoden ajan ympäri Manner-Eurooppaa ja asuivat sitten kaksi vuotta maanpaossa Pariisissa brittiviranomaisten etsiessä heitä. He palasivat vuonna 2000 Britanniaan vapaaehtoisesti. Heidän lisäkseen tutkinnan ja pidätysten kohteiksi joutui ystäviä, sukulaisia, kannattajia ja toimittajia. Shaylerin syytteet kuitenkin supistuivat niin, että hän kärsi lopulta vain puolen vuoden vankeustuomion, Machonin mukaan siksi, että suuria juttuja, kuten suunnitelmaa Gaddafin murhaamiseksi, ei haluttu puitavan julkisuudessa.
Machonin ensimmäinen, 2005 ilmestynyt kirja on "", jossa hän arvostelee Britannian turvallisuuspavelua ja tiedustelupalvelua MI5:ssa työskennellessään tekemiensä havaintojen pohjalta.
Machon on opiskellut Cambridgen yliopistossa ja valmistuttuaan hän työskenteli kustannusalalla.
Machon meni 1991 MI5:n palvelukseen kumouksen vastaisen toiminnan osastolle, jonka virallinen nimi on F2. Siellä hän tutustui Shayleriin. Sen jälkeen hän työskenteli kaksi vuotta T-osastolla, jossa hän tutki Irlannin terrorismia, kunnes hänet siirrettiin kansainvälisen terrorismin vastaiselle osastolle, G-osastolle, jossa hän työskenteli vuosina 1991–1996. Hän ja Shayler erosivat tiedustelun palveluksesta 1996 paljastaakseen rikoksia, joita vakoilijat olivat tehneet. Niitä olivat esimerkiksi:Machonin mukaan jokaisessa brittiläisessä toimituksessa on yksi tai kaksi toimittajaa, jotka pyrkivät MI5:n nimissä vaikuttamaan lehden juttuihin.
Kokemuksensa ansiosta Machon on tiedustelun asiantuntija, kirjailija, toimittaja, matkan- ja tapahtumienjärjestäjä, politiikan kampanjoija, mediakouluttaja PR-konsultti. Hän myös luennoi tilaisuuksissa, jotka liittyvät tiedusteluun ja kansalaisoikeuksiin.
Machon erosi Shaylerista 2006 tämän väitetyn huumeidenkäytön ja messias-väitteiden vuoksi. ”Surullinen tapaus”, Machon sanoi vieraillessaan Suomessa maaliskuun lopussa 2012. Machon on mukana Jonathan Kerr-Smithin William Rodriguezista tekemässä puolitoistatuntisessa dokumentissa "Last Man Out".
Machon kuuluu 9/11-totuusliikkeseen ja on sitä mieltä, että syyskuun 11. päivän iskut teki Yhdysvaltojen hallitus saadakseen tekosyyn sodalle.
Machon on ollut Law Enforcement Against Prohibition järjestön hallituksen jäsen.
Hernán Giraldo Jaramillo
Hernán Giraldo Jaramillo (s. 21. lokakuuta 1936 Manizales) on kolumbialainen roomalaiskatolinen piispa. Hänet vihittiin papiksi 15. elokuuta 1964 ja nimitettiin Pereiran hiippakunnan vihkipiispaksi sekä Alexanumin titulaaripiispaksi 27. kesäkuuta 1984. Piispaksi vihkiminen seurasi 6. elokuuta. Pääkonsekraattorina toimi José Gabriel Calderón Contreras, jota avustivat Darío Castrillón Hoyos ja Alberto Giraldo Jaramillo.
7. heinäkuuta 1987 Giraldo Jaramillo sai nimityksen Málaga-Soatán ja 19. tammikuuta 2001 Bugan hiippakunnan piispaksi. Hän jäi eläkkeelle 10. toukokuuta 2012.
Benny Chan
Benny Chan Muk-Sing (; s. 7. lokakuuta 1969) on hongkongilainen elokuvaohjaaja, elokuvatuottaja ja käsikirjoittaja.